་མཆོག་སྦྱིན་ཞིང་།།
འཛམ་བུའི་མཚན་པའི་གླིང་མཆོག་འདི་ན་བསྟན་པ་རིན་ཆེན་ལེགས་སྐྱོང་བ།།
ལྷ་ཀླུ་མིའི་གཤེན་དཔོན་གཅིག་རྒྱན་དྲུག་ཆེ་དྲུག་བཅུ་གསུམ་མཁས་དབང་བཞི།
343

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ས་ཆེན་འདི་ན་བྲུ་ཞུ་སྤ་རྨེའུ་སྤྲུལ་པའི་གཏེར་ཆེན་བརྒྱ་རྩ་སོགས།།
ཟབ་རྒྱས་བོན་གྱི་གྲུ་ཆར་འབབ་མཁས་བསྟན་འཛིན་ཀླུ་དབང་ཚོཊ་རྣམས་ཀྱིས།
ཡོངས་སུ་བཟུང་བས་ཕྱི་དུས་འདིར་ཡང་བསྟན་འགྲོའི་ཕན་བདེ་ཅིར་ཡང་བརྟས།
པདྨའི་དཔྱིད་དེ་ཀུན་གསལ་ངོས་རྩེ་ཡང༌།།
འོད་སྣང་ས་གཞི་ཀུན་ལ་འབབ་པ་ལྟར།།
དམུ་རྒྱལ་སྲས་དེ་འཛམ་གླིང་དབུས་བྱོན་ཀྱང༌།།
གཡུང་དྲུང་བོན་ནི་ས་སྟེང་ཀུན་ཏུ་ཁྱབ།།
དེ་ལས་གངས་ཅན་འདི་ན་བསོད་ནམས་ཀྱི།།
ཟོང་ཅན་སྐལ་བཟང་སྐྱེས་བུའི་སྙིང་སྟོབས་དང༌།༎
ལྷན་ཅིག་དུས་ལ་མི་ཡོལ་མཆོག་གི་བྱིན།
འཛོམ་སྲིད་རྒྱལ་བསྟན་རིན་ཆེན་རྒྱས་པར་གྱུར།།
ལུང་དང་རིཊ་པས་དཔྱད་ན་མི་འགལ་ཚད་མས་གྲུབ་ཚུལ་དངོས་སྟོབས་ཀྱི།།
མི་བསླུའི་ལམ་གྱི་ངེས་པས་དྲངས་ལས་བསྟན་པ་ཁོ་ན་ཐར་འདོད་ཀྱི།།
འཇུག་ངོགས་མཆོག་དང་སྟོན་པ་ཉིད་ནི་མི་བསླུ་ཚད་མའི་སྐྱེས་བུ་རུ།།
ཤེས་ནས་ཐོབ་པའི་མོས་པས་འཇུག་པ་རྣམ་དཔྱོད་མངའ་བའི་ལུཊ་བཟང་ཡིན།།
དེ་ཕྱིར་འཁྲུལ་མེད་གཡུང་དྲུང་བོན།།
བསྟན་འཛིན་ཚད་མས་བཟུང་བའི་རབས།
344

ལེགས་བཤད་མཛོད།
ཉོན་མོངས་མེད་པའི་གཏམ་འདིས་ཀྱང་།།
བློ་ལྡན་ཡིད་ལ་ངོ་མཚར་སྦྱིན།།
འོན་ཀྱང་བརྒྱད་ཁྲི་བཞི་སྟོང་བོན་གྱི་སྒོ།།
སྣ་ཚོགས་རིང་ལུགས་དག་ཀྱང་གྲངས་མང་བས།།
མཐའ་དག་བརྗོད་འདོད་མཁས་མཆོག་དག་གིས་ཀྱང་།།
ངལ་བར་འཛིན་ན་བདག་ལྟས་ག་ལ་ཞིག།
འོན་ཀྱང་འགྲོ་བློའི་རྗེས་སོང་བོན་སྒོ་མཐའ་དག་བྱུང་ཚུལ་རྟོཊ་མིན་ཀྱང་།།
ཕྱོགས་རེར་ཡི་གེར་སྤེལ་ལ་བློ་ལྡན་སུ་ཞིག་གཤུང་བར་འགྱུར༎
དེ་ཕྱིར་བློ་ལྡན་སྙིང་ལ་ཡ་མཚན་ཅིར་ཡང་བསྐྱེད་པ་དང་།།
བྱེད་པ་པོ་ཡང་རྣམ་དཀར་འཕེལ་ཕྱིར་ཚུལ་འདིར་འབད་ལ་སྤྲོ་བ་སྐྱེས།
དེ་ཕྱིར་སྤྲོས་པའི་ཚིག་གི་ཡལ་འདབ་རྒྱས་མིན་ཀྱང་།།
སྙིང་པོ་དོན་གྱི་གེ་སར་འཛིན་པ་མང་བཞད་པའི།།
གཏམ་གྱི་སྦྱོར་བ་རྐང་འཐུང་གསར་པའི་ཕོན་པོ་གང་།།
བློ་ཆུང་བློ་ཡི་རྭ་བར་འཚམས་འདི་འབད་པས་བསྐྲུན།།
འདི་ལས་བྱུང་བའི་རྣམ་དཀར་རྦ་རླབས་ཅན།།
གྲགས་པའི་སྤྲིང་ཡིག་གྱ་གྱུར་འབྲི་ལྡན་པས།།
བསོད་ནམས་ཆུ་ཀླུང་འདིས་མཚོན་སྲིད་དང་ཞི།
345

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལེགས་བྱས་ཀུན་བསྡོམས་བྱང་ཆུབ་མཆོག་ཏུ་བསྔོ།།
ཕན་བདེའི་རྩ་ལག་བདེ་བར་གཤེགས་པའི་བསྟན།།
བསླབ་པ་གསུམ་གྱི་ཉམས་ལེན་ཕྱོགས་ཀུན་དུ།།
ནམ་ཡང་མི་ནུབ་ཡར་ངོའི་ཟླ་བ་བཞིན།།
འགྲོ་བའི་དམིགས་བུ་ཉིད་དུ་སྣང་གྱུར་ཅིག།
ཁྱད་པར་གཤེན་བསྟན་སྙིང་པོའི་བཅུད་ཀྱི་མཆོག།
རྒྱལ་བ་གཉིས་པ་མཉམ་མེད་བླ་མ་རྗེའི།།
མདོ་དང་སྔགས་ཀྱི་རིང་ལུགས་དྲི་མེད་འདི།།
སྲིད་མཐའི་བར་དུ་དར་ཞིང་རྒྱས་གྱུར་ཅིག།
སྟོན་པ་མཆོག་དེའི་རྗེས་སུ་སྨྲ་བ་རྣམས།།
ཐ་དད་ནང་པའི་གྲུབ་མཐའ་གང་ཡིན་ཀྱང་།།
བྱང་ཆུབ་ལམ་དུ་རོ་གཅིག་གྱུར་མཐོང་ཏེ།།
རྩོད་པ་ཉེར་ཞི་དག་སྣང་འདྲེས་པར་སྨོན།།
ས་ཆེན་ཡངས་པའི་སྐྱེ་དགུ་སོ་སོ་དགེ་བའི་ལམ་ལ་རབ་ཏུ་གུས༎
ས་སྐྱོངས་ཚོགས་རྣམས་མངའ་ཐང་རྩོད་མེད་བསྟན་ལ་དད་ཅིང་བོན་
བཞིན་སྐྱོངས།།
བསྟན་འཛིན་རྣམས་ཀྱི་ཞབས་པད་རྟག་བརྟན་རྣམ་དཀར་ཕྲིན་ལས་
346

ལེགས་བཤད་མཛོད།
ཕྱོགས་བརྒྱར་ཁྱབ།།
བསྟན་ལ་ཞུགས་པའི་འདུས་སྡེའི་ཚོགས་རྣམས་བཤད་སྒྲུབ་འཁོར་
ལོས་དུས་འདའ་ཤོག།
བདག་ཀྱང་དུས་འདི་ནས་བཟུང་ཚེ་རབས་ཀུན།།
སྲས་བཅས་རྒྱལ་བའི་མཛད་པར་དབང་ཐོབ་ནས།།
སྲིད་པ་ཇི་སྲིད་སྐྱོ་བ་མེད་སེམས་ཀྱིས།།
མཁའ་ཁྱབ་འགྲོ་བའི་མགོན་དུ་གྱུར་ཅིག་གུ།
གཏམ་འདིར་ཚུར་མཐོང་བྱིས་བློའི་དབང་གྱུར་པའི།།
ནོང་པ་མཆིས་ན་མི་སྦེད་སྐྱབས་མཆོག་དྲུང་།།
ཚེ་རབས་སྡིག་དང་ལྷན་ཅིག་འཆག་བགྱི་ན།།
ཟག་མེད་ཐུགས་རྗེས་ཚངས་པ་སྩལ་བར་འོས།།
རྟོགས་བརྗོད་དྲི་མེད་ཀུན་གསལ་ངོས་སུ་ཚིག་སྦྱོར་ཆུ་འཛིན་བླ་བྲེ་ལས།།
དོན་བཟང་བདུད་རྩི་སིམ་པར་འཐོར་བས་སྐལ་བཟང་ཞིང་ས་བརླན་བྱས་ནས།
དག་སྣང་མྱུ་གུ་གསར་དུ་འབུས་ལས་གུས་འཇུག་སྙེ་མ་དུད་པ་ཡི།།
ཕན་བདེའི་ལེགས་ཚོགས་ཆད་མེད་འཇོ་བས་རྒྱ་མཚོའི་གོས་ཅན་ཁྱབ་གྱུར་ཅིག
བཀྲ་ཤིས་གང་ཞིག་སྙིང་གི་ཉི་མ་འོད་པོ་ཆེ།།
ལྷུན་གྲུབ་རང་བཞིན་ཡོན་ཏན་བརྒྱས་འཁྱུད་གཤིས་ཀྱི་དབྱིངས།།
347

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དམིགས་བྲལ་བོན་ཉིད་ཇི་བཞིན་གཟིགས་པའི་གཟི་བྱིན་ལས།།
ས་གསུམ་ཡང་དག་ཡེ་ཤེས་སྣང་བས་ཤིས་གྱུར་ཅིག།
དེ་ལྟར་གཡུང་དྲུང་བོན་གྱི་བསྟན་པའི་འབྱུང་ཁུངས་ལེགས་པར་བཤད་པ་སྐབས་བདུན་གྱི་བདག་
ཉིད་ཅན་འདི་ནི། རིག་པའི་གནས་ལྔ་དང་མདོ་སྔགས་ཀུན་ལ་མཁྱེན་རབ་ཀྱི་སྤྱན་རས་ཡངས་པ་ཁོད་
སྤུངས་ངག་དབང་སྐལ་བཟང་བསྟན་པའི་རྒྱལ་མཚན་དང་། ལུང་དང་རྟོགས་པའི་ནོར་གྱིས་ཕྱུག་པའི་དབལ་
ཁྱུང་མཆོག་སྤྲུལ་དྲུང་མུའི་མཚན་གཉིས་ནས་འདི་ལྟར་དགོས་ཞེས་ནན་ཏན་ཆེན་པོས་བསྐུལ་པ་ལྷུར་
བླངས་ཏེ། རང་དང་གཞན་གྱི་གྲུབ་པའི་མཐའ་ལ་བློ་མིག་ཅུང་ཟད་བྱེ་བའི་ཤར་རྫའི་བྱ་བྲལ་གྲུབ་དབང་
བཀྲ་ཤིས་རྒྱལ་མཚན་དྲི་མེད་སྙིང་པོའི་སྡེས། བདག་ཅག་གི་སྟོན་པ་རྣམ་འདྲེན་དམུ་རྒྱལ་སྲས་པོ་འཇིག་
རྟེན་གྱི་སྒྲོན་མེར་གཤེགས་ནས་བགྲང་བྱ་ཆིག་ཁྲི་བདུན་སྟོང་དགུ་བརྒྱ་སོ་བརྒྱད་པ། ས་རལ་ཞེས་པ་ཆུ་ཕོ་
ཁྱི་ལོའི་འབྲུག་ཟླའི་དཀར་ཕྱོགས་ཀྱི་དུས་ཚེས་བཟང་པོར་དབུ་བརྩམས་ཏེ་རང་གནས་དབེན་ཁྲོད་ཀུན་
བཟང་བདེ་བ་ཆེན་པོའི་བསྟི་གནས་ཐར་གླིང་བྱང་ཆུབ་ལྗོན་པའི་སྐྱེས་མོས་ཚལ་ཟླ་འོད་བདུད་རྩི་འཚེར་
བའི་ཁང་བཟང་དམ་པར། ཕྱོགས་ཀྱི་འདུས་སྡེའི་ཚོགས་ལ་སྡེ་སྣོད་རིན་པོ་ཆེའི་མཛོད་འཆད་པའི་ཐུན་
གསེང་གི་ཆ་རྣམས་སུ་མདོ་སྔགས་ཀྱི་བསྟན་པའི་འབྱུང་ཁུངས་སྤྱི་དང་ལོ་རྒྱུས་རྣམས་ཕྱོགས་གཅིག་ཏུ་
ཚིག་ཉུང་དོན་འདུས་སུ་ཚད་མ་གསུམ་གྱི་སྒོ་ནས་བསྡེབས་ཏེ་བསྒྲིགས་པ་འདིས་ཀྱང་མཉམ་མེད་རྒྱལ་
བའི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་དར་ཞིང་རྒྱས་ཏེ་འགྲོ་ཀུན་ཕན་བདེའི་ལེགས་ཚོགས་མ་ལུས་
ཡིད་བཞིན་འཇོ་བའི་རྒྱུ་རུ་གྱུར་ཅིག
གདོད་ནས་ཡེ་སངས་རྒྱས་པ་ཀུན་ཏུ་བཟང་། དཔག་ཡས་ཡོན་ཏན་མཛོད་
འཆང་འཆི་མེད་གཙུག །བྱེ་བ་ཕྲག་བརྒྱའི་ཞིང་སྣང་དམུ་རྒྱལ་སྲས།། ངོ་བོ་གཅིག་
དྲིལ་དཔལ་ལྡན་བླ་མ་རྒྱལ། ༧ །སྲིད་མཚོར་གནས་ཀུན་སྡུག་བསྔལ་རྒྱ་མཚོ་ལས།
སྒྲོལ་བྱེད་གྲུབ་པའི་མཐའ་གྱུར་སྲིད་དོ་ཅོག །གང་ལས་མཆོག་གྱུར་གཡུང་དྲུང་
བོན་བསྟན་ཚེའི།། འབྱུང་ཁུངས་ལོ་རྒྱུས་དྲང་སྲོང་མཆོག་གི་གཏམ། ༧ །ལེགས་
348

ལེགས་བཤད་མཛོད།
པར་བཤད་པའི་བོན་སྦྱིན་འཛད་མེད་པར།། དབལ་ཁྱུང་བླ་བྲང་ཁོད་པོ་སྐལ་བཟང་
མིང་།། གུས་འབྱོར་ཚེ་དབང་དོན་འགྲུབ་སྐྱ་སེར་ནས།། བསྒྲུབས་པའི་དགེ་མཚན་
ཀུན་ལ་སྣང་བར་བྱས། ༧ །གཡུང་དྲུང་བསྟན་པའི་པད་ཚལ་འཐུག་པོ་ཉིད།། དྲི་
མེད་སྙིང་པོའི་བློ་གྲོས་འོད་སྣང་གིས༎ རབ་འབྱེད་ཐེག་གསུམ་གེ་སར་འབུམ་
བཞད་པར།། བློ་གསལ་རྐང་དྲུག་སྦྲང་རྩིའི་དགའ་སྟོན་འབྱེད། ༧ །འདི་ནི་སྐལ་
བཟང་གཞོན་ནུས་སྤྱད་བྱེད་ན།། མདོ་སྔགས་བླ་མེད་ཐེག་པའི་སྒོ་འཕར་ཆེ།། ཉེ་
བར་རབ་འབྱེད་ཡོངས་རྫོགས་བསྟན་པའི་གཞུང་།༎ ཇི་བཞིན་མ་བསླབ་མཁྱེན་
རབ་རྒྱས་པར་བྱེད། ༧ །རྒྱུ་འབྲས་བླ་མེད་ཐེག་པ་བསམ་ཡས་ཀྱི།། བསྟན་དང་
བསྟན་འཛིན་བོན་གཤེན་བྱུང་ཚུལ་གྱི༎ ཉི་གཞོན་འོད་སྣང་གསར་པས་ཀུན་ཁྱབ་
ནས།། རྨོངས་པའི་བློ་མུན་སེལ་བ་བོན་ཉིད་དོ། ༧ །དེ་མཐུས་བོན་གྱི་འོད་སྣང་
དཀར་པོ་ཡིས༎ སྲིད་པའི་མུན་སྨག་སྟུག་པོ་ཀུན་བཅིལ་ནས།། དགེ་ལེགས་འོད་
བརྒྱའི་སྣང་བའི་རྟགས་ཁྱབ་སྟེ།། འདི་དང་ཕྱི་མའི་བདེ་འབྲས་ཉམས་མེད་
ཤོག ༧ །རྣམ་དཀཪ་དགེ་བའི་སྤྲིན་སྔོན་འཐུག་པོ་ལས། བྱུང་བའི་བསོད་ནམས་ཆར་
གྱི་ནུས་མཐུ་དེས།། བསྒྲུབ་པོ་བདག་སོགས་འབྲེལ་ཐོག་མཁའ་ཁྱབ་འགྲོར།། རྣམ་
མཁྱེན་ལོ་འབྲས་སྨིན་པའི་སྲས་སུ་ཤོག ༧ །འདི་ལྟར་རྒྱལ་བསྟན་སྲིད་འདིར་
གནས་གྱུར་བར། དེ་སྲིད་འདི་ལས་ཐོབ་པའི་བསོད་ནམས་དང་། དུས་གསུམ་དགེ་
ཚོགས་དང་བཅས་འགྲོ་ཕྱིར་བསྔོ།། མཁའ་ཁྱབ་འགྲོ་ཀུན་རྣམ་མཁྱེན་ས་ཐོབ་ཤོག །
ཅེས་པར་བྱང་ཉུང་ཟད་དང་དག་ཞུས་བཅས་ཁོད་པོ་སྐལ་བཟང་རྒྱལ་མཚན་གྱིས་སྤེལ་ཞིང་ཕྱི་མོའི་གུ་གེ་
པ་ནི་གཡུང་དྲུང་ཡེ་ཤེས་མིང་ཅན་གྱིས་བགྱིས་པའི་དགེ་བས་ཕ་མར་གཙོ་བྱས་སེམས་ཅན་ཐམས་ཅད་
རྫོགས་བྱང་ཐོབ་པའི་རྒྱུར་གྱུར་ཅིག་གུ་ ། དགེའོ། །དགེའོ། །དགེའོ། །
349

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
༈ བསླུ་མེད་གཏན་གྱི་སྐྱབས་གནས་དཀོན་མཆོག་གསུམ། ། སྙིགས་མ་ལྔ་བདོའི་སྐྱབས་
གཅིག་ཡབ་སྲས་ཡུམ། ། བསྟན་པའི་སྲུང་མ་མ་མཆོག་སྲིད་པའི་རྒྱལ། ། རྒྱལ་ཀུན་འདུས་གཙོ་
དྲིན་ཆེན་བླ་མ་མཁྱེན། ། རྩེ་གཅིག་གསོལ་བ་བཏབས་པའི་རེ་འབྲས་སུ། ། བར་ཆོད་ཀུན་སོལ་བསམ་
དོན་མཐར་ཕྱིན་ཤོག ། ཅེས་པ་འདིའང་བསྟན་འཛིན་སྐྱེས་བུ་དམ་པ་རྣམས་ཀྱི་ཕྱི་ནང་གསང་བའི་བར་ཆད་
ཞི་བའི་ཕྱིར་དུ་ཤར་རྫ་པས་གསོལ་བ་བཏབས་པའོ།།
བསྟན་རྒྱས་སྨོན་ལམ།
ན་མོ་བསླུ་མེད་སྐྱབས་མཆོག་རྣམས་ཀྱི་བྱིན་རླབས་དང་། ། རྣམ་དཀར་དགེ་ཚོགས་གྲུབ་པའི་
ནུས་མཐུ་དང་། ། བོན་ཉིད་རྣམ་པར་དག་པའི་བདེན་སྟོབས་ཀྱིས། ། ཇི་ལྟར་སྨོན་པའི་དོན་ཀུན་
འགྲུབ་གྱུར་ཅིག ། བསྟན་པའི་སྙིང་པོ་སངས་རྒྱས་གཡུང་དྲུང་བོན། ། བསྟན་འཛིན་བུ་སློབ་བཤད་
སྒྲུབ་འཕེལ་བ་དང་། ། བསྟན་སྦྱིན་མངའ་ཐང་ལོངས་སྤྱོད་རྒྱས་པ་དང་། ། བསྟན་པ་སྲིད་མཐའི་
བར་དུ་གནས་གྱུར་ཅིག ། ཁྱད་པར་རྗེ་བཙུན་མཉམ་མེད་བླ་མ་ཡི། ། རིང་ལུགས་འཁྲུལ་མེད་
གཤེན་བསྟན་སྨན་རི་བའི། ། མདོ་སྔགས་ཉི་ཟླ་ཟུང་འབྲེལ་བསྟན་པའི་མཆོག །དུས་ཀུན་
ཉམས་མེད་ཡུན་རིང་གནས་གྱུར་ཅིག ། དེ་ཉིད་འཛིན་སྐྱོངས་སྤེལ་བའི་སྲོལ་འཛིན་པ། ། མཚུངས་
མེད་བླ་མའི་ཞབས་པད་བརྟན་པ་དང་། ། རྣམ་དག་འདུས་སྡེ་དར་ཞིང་རྒྱས་པ་དང་། ། སྙན་
པའི་གྲགས་པས་ས་སྟེང་ཁྱབ་གྱུར་ཅིག །དེ་ལ་བརྟེན་ནས་མཁའ་མཉམ་འགྲོ་བ་ཀུན། ། ནད་
མུག་འཁྲུགས་རྩོད་རབ་ཏུ་ཞི་བ་དང་། ། ཕན་བདེ་སྐྱིད་པའི་ཉི་མ་འབུམ་ཤར་ནས། ། མཐའ་
ཐུག་རྫོགས་སངས་རྒྱས་པའི་བཀྲ་ཤིས་ཤོག ། ཅེས་པ་འདི་ཡང་། སྨན་རིའི་མཁན་ཆེན་ཉི་མ་བསྟན་
འཛིན་དབང་གི་རྒྱལ་པོས་ཟིལ་གནོན་ཞེས་པ་མེ་ཕོ་རྟའི་ལོར་སོག་སྡེ་བོན་དགོན་དུ་སྦྱར་བ་དགེའོ། །བཀྲ་ཤིས།
༧ གང་གི་བདེན་ཚིག་རྟེན་འབྲེལ་བསླུ་མེད་ཀྱིས། ། གངས་ཅན་མགོན་པོ་རྒྱལ་བ་སྨན་རི་བའི།
350

ལེགས་བཤད་མཛོད།
མདོ་སྔགས་བསྟན་པའི་བ་དན་མངོན་མཐོ་ཞིང་། ། སྲིད་མཐའི་བར་དུ་ཡུན་རིང་གནས་གྱུར་
ཅིག ། ༧ དུས་རྒྱལ་ཀུན་འདུས་མཉམ་མེད་ཤེས་རབ་རྒྱལ། ། བསླབ་པ་གསུམ་ལྡན་ངུར་སྨྲིག་
འཛིན་པའི་སྡེ། ། རྨད་བྱུང་འཕྲིན་ལས་ཟབ་མོ་ཕྱོགས་ཀུན་ཏུ། ། ཡར་ངོའི་ཟླ་ལྟར་རྒྱས་པའི་བཀྲ་
ཤིས་ཤོག ། ༧ རྒྱལ་བའི་བསྟན་པ་ཉི་མའི་འོད། ། ལྷག་པའི་འོད་ཟེར་ཕྱོགས་བརྒྱར་འཕྲོ། ། བོན་
གྱི་རྒྱལ་མཚན་ལེགས་པར་འཛུགས། ། བསྟན་པ་ཡུན་རིང་འབར་གྱུར་ཅིག ། ༧ ཞྭ་དཀར་རིང་
ལུགས་འཛིན་པ་ཡི། ། འཕྲིན་ལས་གང་ཡང་སྒྲུབ་བྱེད་པའི། ། མ་བདུད་ལྕམ་དྲལ་རྣམས་ཀྱིས་
ཀྱང་། ། བསྟན་པའི་བ་དན་ཕྱོར་ཞིག་ཀྱེ། ། ཞེས་གསང་སྔགས་བདེན་ཚིག་སྨོན་ལམ་འདི་ནི་སྐུ་མདུན་གཡུང་
དྲུང་རྒྱལ་མཚན་གྱིས་སྦྱར་བ་དགེའོ། །
༧ རབ་འབྱམས་ཞིང་དུ་བོན་གྱི་འཁོར་ལོ་ཡིས། ། འགྲོ་ཁམས་ཀུན་ཏུ་བཟང་པོའི་
སར་བཀོད་པའི། ། ཐུགས་རྗེའི་མངའ་བདག་སྟོན་པ་གཤེན་རབ་ཀྱི། ། མདོ་སྔགས་བསྟན་
པ་ཕྱོགས་བཅུར་འབར་གྱུར་ཅིག ། ༧ རྒྱལ་བ་དེ་ཡི་བསྟན་པ་ཕྱོགས་ཀུན་ཏུ། ། སྤེལ་ལ་
དྲི་མ་མེད་པའི་ཐུགས་བསྐྱེད་ཅན། ། གང་གི་འཆད་རྩོད་རྩོམ་པའི་མཛད་པ་ཡི། ། གྲུབ་མཐའི་
སྙིང་པོ་བོན་བསྟན་འབར་གྱུར་ཅིག ། ༧ འཇིགས་མེད་གསང་སྔགས་བོན་གྱི་སྒྲ་ཆེན་
བསྒྲགས། ། རིམ་པ་གཉིས་ཀྱི་རྣལ་འབྱོར་དབང་པོའི་མཆོག ། གསང་ཆེན་རྒྱུད་སྡེ་བཞི་
ཡི་དོན་འབྱེད་པའི། ། གང་དེའི་གསང་སྔགས་བོན་བསྟན་འབར་གྱུར་ཅིག ། ༧ འཁོར་
འདས་གཉིས་མེད་རང་རིག་ཡེ་ཤེས་ལྔའི། ། རང་གདངས་མངོན་གྱུར་རིག་པ་རང་ཤར་
གྱི། །
། ། ཡང་གསང་སྙིང་ཏིག་དགོངས་གཏེར་ཟབ་མོའི་བོན། ། རྫོགས་པ་ཆེན་པོའི་བསྟན་
པ་འབར་གྱུར་ཅིག ། ཅེས་རྒྱུད་གསུམ་བོན་གྱི་བདག་ཉིད